 השלישי: כתב המ''ב סי' ו' בשבועות קורין בטעם העליון שיש בעשרת הדברות. ובשבת פ' יתרו קורין בטעם התחתון ואז הוי לא תרצח סוף פסוק וקורא הצד''י בקמ''ץ. וה''ה שאר סופי פסוקים או אתנחת'. וכשקורין בטעם העליון אז קורא לא תרצח הצד''י בפתח ע''ש ועיין הלק''ט ס''פ. ובספר אור תורה כתב היחיד קורא התחתון ובצבור קורא העליון וכ''כ הכותב בע''י בירושלמי פ''ז דשקלים ע''ש. כתב הט''ז וז''ל מה שנוהגין במדינות אלו לקרות פסוק ראשון ואח''כ מתחילין אקדמות יש לתמוה היאך רשאים להפסיק וכו' ושמעתי מקרוב שהנהיגו רבנים מובהקים לשורר אקדמות קודם שיתחיל הכהן לברך על קריאת התורה וכן ראוי לנהוג בכל הקהלות גם ביציב פתגם שאומרים ביום שני אחר פסוק ראשון של הפטרה ראוי לנהוג כן עכ''ל ט''ז. אבל בתש''א חא''ח סי' י' האריך לקיים את המנהג ושאין כח ביד שום אדם לשנות המנהג וכן הסכים הח''י ע''ש (וכן הסכים בספר א''ר וע''ש לענין אמירת ארכין כפי מ''פ): 